[{"text_idx": "#000001", "text": "Ekde au\u0306gusto 2017 ekspozicio pri la vivo kaj agado de Ludoviko Zamenhof, preparita de Pola insituto en Vilno kunlabore kun Litova Esperanto-Asocio (LEA) okaze de la centa mortodato de Zamenhof, jam sukcesis esti ekspoziciita en 22 lokoj de Litovio. G\u0302i konsistas el 22 grandformataj standoj kaj detale prezentas la vivon kaj agadon de Zamenhof kaj Esperanton. Kvar standoj estas dedic\u0302itaj al Esperanto en Litovio.\nC\u0302i-jare la ekspozicio estis arang\u0302ita en la kulturcentro de Trakai, en la publika biblioteko de Kais\u030ciadorys, en la publika biblioteko de Jurbarkas, en la publika biblioteko de Taurage\u0307 kaj en la publika biblioteko de S\u030cilale\u0307. En oktobro g\u0302i ekfunkciis en la kulturcentro de S\u030cakiai. Ekde la 10a de novembro g\u0302i estos eksponata en la Kulturcentro de Marijampole\u0307."}, {"text_idx": "#000003", "text": "La ekspozicion en c\u0302iu urbo kaj distrikto akompanas ampleksaj artikoloj pri Zamenhof, pri Esperanto, pri la agado de LEA, pri famaj homoj kaj Esperanto k. s. en lokaj j\u0302urnaloj, en urbaj/distriktaj retejoj kaj en la retejoj de tiuj instancoj, kie okazas la ekspozicio. Danke al tio pri Esperanto ekscias vasta loka publiko, ne nur la vizitantoj de la ekspozicio."}, {"text_idx": "#000004", "text": "Lau\u0306plane la ekspozicio devas esti montrita en c\u0302iuj grandaj urboj de Litovio, inkluzive de c\u0302iuj distriktaj centroj, entute en pli ol 60 lokoj. Tio dau\u0306ros pli ol kvin jarojn."}, {"text_idx": "#000008", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]